EU:ssa on valmisteilla alustatyötä koskeva direktiivi, josta käydään parhaillaan neuvotteluita EU-jäsenmaiden kesken. Euroopan komissio esitti joulukuussa 2021 sääntelyä alustatyötä tekevien henkilöiden ammattiaseman määrittämisestä ja alustatyötä tekevien henkilöiden uusista oikeuksista suhteessa alustan käyttämään algoritmijohtamiseen. Lisäksi viranomaisille annettaisiin uusia tiedonsaantimahdollisuuksia jäsenvaltion alueella tehtävästä alustatyöstä.
Kansallisen sääntelyn päivittämistarpeita arvioidaan alustatalouden osalta, kunhan EU-direktiivin vaatimukset ovat tiedossa.
Alustatyö on rajat ylittävä ilmiö. Siihen liittyvät haasteet ovat samanlaisia eri EU-jäsenmaissa, minkä vuoksi asiasta tarvitaan sääntelyä EU-tasolla.
Lisätietoa EU:n alustatyödirektiivistä.